|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.:3493 Αθήνα, 19/03/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την συμπαράστασή του στους συναδέλφους εργαζόμενους των Ελληνικών Αμυντικών Συστημάτων Υμηττού, που με ανοιχτή επιστολή τους εκφράζουν την αγωνία τους για το μέλλον του εργοστασίου Υμηττού των Ε.Α.Σ. και τι συνέπειες θα έχει αυτό στην παραγωγή αμυντικού υλικού.

Μέσα από την επιστολή τους εκφράζουν τους φόβους τους ότι η κυβέρνηση σχεδιάζει το κλείσιμο του εργοστασίου παραγωγής πυρομαχικών, παραβλέποντας τις επιπτώσεις στην εφοδιαστική αλυσίδα των Ενόπλων Δυνάμεων και γενικότερα στην άμυνα της χώρας.

Δεν είναι δυνατόν οι εργαζόμενοι να βιώνουν καθημερινά την αγωνία της επόμενης μέρας. Έχουν δικαίωμα να γνωρίζουν τις προθέσεις της Διοίκησης και της Κυβέρνησης και προς τούτο καλούμε τον πρωθυπουργό και τον υπουργό Εθνικής Άμυνας να δώσουν μια σαφή απάντηση στους συναδέλφους. Η μόνη αξιοποίηση του Σ.Ε.Υ. είναι η ενδυνάμωση της παραγωγικής δραστηριότητας με προσλήψεις και νέες παραγγελίες και όχι το ξεπούλημά του.

**Το Δ.Σ.**